钦定古今图书集成/明伦汇编/氏族典/第278卷 > 王家彦
## 钦定古今图书集成/明伦汇编/氏族典/第278卷 > 王家彦

按《明外史王家彦传》：“家彦，字门美，莆田人。天启二年
进士，授开化知县，调兰谿，擢刑科给事中。崇祯时，屡
迁户科都给事中，以亲丧归。十二年，起吏科都给事
中，擢大理丞，进本寺少卿。十五年，迁太仆卿，擢户部
右侍郎。李自成逼京师，廷臣分门守，家彦守安定门。
城陷，家彦望阙叩头，投城下不死，缢于民舍而绝。福”
王时，谥“忠端。”